
Cuntrastu  tri  Tìtiddu  e  Rusulia 

TITIDDU 

Tuppi,  tuppi!  Cu  è  ddocuf  —  lu  su'  Titiddu 
Pigghiu  di  mastra  Brasi  Suvareddu  ; 
Niputi  di  lu  fu  Cola  Pruniddu, 
Ch'era  lu  spassu  d'ogni  picciutteddu. . 
Ora  cu  sugnu  fattu  spuntuliddu, 
E  misi  a  postu  lu  me'  ciriveddu, 
Schettu  'ntra  chistu  munnu  'un  vogghiu  stari, 
E  cercu  di  putirmi  maritari. 

Mi  dìssiru  ca  cca  c'era  'na  bedda 
Assai  cchiù  rilucenti  d'una  stidda. 
L 'amuri  mi  trasìu  'ntra  l'armicedda, 
E  mi  tincìu  di  focu  ogni  mascidda. 
Pigghiai  'na  scecca  e  ci  muntavi  in  sedda  ; 
Puntariddati  'nn'appi,  miatidda! 
Pi  la  strata  stu  cori  palpitava, 
E  la  scecca  di  sutta  m'arragghiava. 

Vogghiu  vìdiri  cu  chist 'occhi  mei 
Sidd'è  veru  ca  bedda  siti  vui; 
Si  'ntra  la  facci  ci  tiniti  nei, 
Chi  li  biddizzi  fannu  beddi  cchiùi. 
E  poi,  pi  dari  spassu  a  li  nichel, 
Nni  maritamu  assemi  tutti  dui. 
lu  cara  vi  tirrò  cchiù  d'un  tisoru, 
E  V  'amirò  pi  finu  a  quannu  moru. 


Dunca,  bedda,  grapìtimì  un  spiragghiu, 
Ca  'ntra  la  facci  vìdiri  vi  voggliiu  ; 
Siddu  nun  mi  grapiti  cca  m'ammagghiu, 
E  pi  sta  notti  mancu  m'arricoggliiu. 
Ripetu  la  dumanna  senza  stagghiu, 
E  nun  mi  perdu  si  diciti  :  —  'Un  vogghiu  !  - 
Pi  sinu  a  quannu  vui  vi  pirsuaditi, 
E  un  spiragghiu  di  porta  mi  grapiti. 

RUSULIA 

Gràpiri  nun  vi  pozzu  ca  me'  zia 
Nun  voli  a  nuddu  'ntra  la  casa  sua  . 
Idda  mi  dici  :  —  Attenta,  Rusulia  ; 
Satti  guardari  la  'nnuccenza  tua  ! 
lu  ti  Tavvertu,  niputedda  mia, 
Ca  Tomini  ti  fannu  la  bubua: 
Li  palori  galanti,  grati  e  duci, 
'Ntra  stu  munnu  di  guai  sunnu  'na  cruci  ! 

L'omu,  prima  d'aviri  lu  so'  'ntentu, 
Prumetti  un  Paraddisu  ed  un  incantu, 
Guarda  la  donna  e  fa  sempri  un  lamentu 
Dicènnucci  ca  l'ama  tantu  e  tantu. 
Avi  lu  meli  "mmucca  ogni  mumentu, 
E  cu  lu  coddu  tortu  pari  un  santu. 
Doppu  la  festa  di  lu  matrimoniu, 
A  lu  so'  postu  trovi  lu  dimoniu  !  — 

E  mi  In  dici  sempri  e  mi  lu  cunta 
Ca  Tomu  è  un  armalazzu  chi  turmenta 
La  donna,  e  la  fa  mòriri  cunsunta, 
Cu  tuttu  ch'idda  sempri  lu  cuntenta. 
L'omu  voli  lu  ròtulu  e  la  junta  ; 
CcMù  chi  s'alliscia  cchiù  'nfami  addiventa. 
Nun  avi  aff attu  lu  sensu  murali  ; 
Basta  diri  eh 'è  re  di  ranimali. 

Obbidisciu  a  la  som  di  me'  matri: 
Luntana  vogghiu  stari  milli  metri 
Di  l'omini;  mi  scantu  ca  su'  latri, 
E  ànnu  li  cori  duri  comu  petri. 
Lu  giuru  pi  l'armuzza  di  me'  patri, 
Ca  mi  la  vogghiu  fari  petri  petri. 
Perciò  supra  la  scecca  rimuntati 
Ed  a  la  vostra  casa  riturnati  ! 

TITIDDU 

Sintiti,  vostra  zia  è  'na  munzignara, 
Siddu  la  cunta  a  vui  di  sta  manera  ; 
E  vi  dugnu  la  prova  chiara  chiara, 
Cu  la  ragiuni  simplici  e  sincera  : 
Si  cu  l'omu  la  vita  si  fa  amara, 
Picchi  tutti  ci  currinu  a  la  fera! 
Si  vi  fidati  a  sciògghiri  stu  gruppu,     • 
Vi  giuru  ca  la  vucca  mi  l'attuppu. 


RUSULIA 

Di  sciògghiri  sti  grappa  'un  è  pirmissu 
A  'na  picciotta  schetta.  Iti  arrassu. 
CM  mi  vutiti  gràpiri  Tabbissu? 
Sbattiti  ddocu;  cògghiri  'un  mi  lassù. 
Tegnu  a  lu  coddu  un  bellu  Crucifissu, 
E  vi  scungiuru  comu  Satanassu,. 
Itivinni;  'un  mi  vogghiu  maritari; 
Cu  romu  'un  vogghiu  avìricci  chi  fari. 

TITIDDU 

Stu  Crucifissu  chi  'ncoddu  tiniti 
Sia  binidittu  pi  l'eternitati; 
Ad  Iddu  li  prigheri  rivulgiti 
Ca  arrassu  vi  tirrà  di  li  piccati. 
Iddu  stissu  però,  nun  lu  sapiti, 
Dissi  —  ^  ^  Crisciti  e  poi  multiplicati  !  '  ' 
Siddu  nun  s'eseguissi  stu  cumannu, 
Lu  munnu  fìnirrìa  'ntempu  d'un  annu. 

,      RUSUUA 

Sentiri  'un  vogghiu,  no,  nudda  ragiuni: 
Ca  a  stari  schetta  mi  ci  trovu  beni. 
Me'  zia  mi  dici  —  L'omu  è  marauni, 
E  dari  nun  sap'àvutru  chi  peni.  — 
Dunqui  dànnucci  cuntu  a  stu  briccuni, 
E'  chistu  lu  cumpensu  chi  s'otteni? 
Luntanu  stia  Tumazzu  scilliratu; 
Lu  sulu  nnummallu  è  gran  piccatu  ! 


TITIDDU 

Bedda,  cn  sti  palori  'un  m 'of finnìti, 
Anzi  V 'apprezza  cchiù  mentri  parrati; 
Sacciu  ca  sti  palori  chi  diciti 
Di  lu  cori  a  lu  labbru  'un  su'  mannati. 
Vi  pregu  chi  sta  porta  mi  grapiti, 
Quantu  vi  viu  sti  labbra  'nzuccarati. 
Sta  vuci  armuniusa  mi  rapisci, 
E  l'arduri  pi  vui  cchiù  in  cori  crisci. 

RUSULIA 

Va  itivinni:  si  me'  zia  si  svigghia, 
La  testa,  su'  sicura,  vi  la  tagghia; 
Doppu  po'  si  l'arrusti  a  la  gradigghia' 
E  si  la  mancia  cu  li  spezzi  e  l'agghia. 
Di  chistu  vostra  corpu,  si  vi  pigghia, 
Nun  vi  nni  lassa  mancu  'na  ritagghia. 

iQuant 'omini  cu  mia  vonnu  truzzari 

|A  tutti  chista  fini  ci  fa  fari. 

TITEDDU 

Si  vostra  zia  cu  l'àutri  chistu  ha  fattu 
|Cu  mia  nun  lu  farà,  ca'  sugnu  drittu  : 
appena  d 'aff irràrimi  fa  l'attu, 
lu  mi  la  manciù  comu  pani  schittu. 
ju  cori  ci  lu  mettu  dintra  un  piattu 

'nfarinatu,  mi  lu  f azzu  frittu. 
Dempu  'un  ci  dungnu  a  farisi  la  cruci, 
jQ.  mi  la  sucu  comu  un  babbaluci. 

RUSULIA    . 

Ma  pi  me  '  zia  vui  siti  un  pnddicinu  ; 
Abbasta  chi  v'afferra  cu  'na  manu, 
Appena  appena  pi  lu  cuvartinu, 
Vi  jetta  in  aria  d'accussì  luntanu, 
Ca  pi  turnari  arreri  cca  vicinu 
Divi  passari  almenu  un  annu  sanu. 
Un  picciottu  chi  'ntra  l'aria  ha  ghittatu, 
Già  sunnu  deci  misi  e  'un  è  turnatu. 

TITIDDU 

A  lu  vidirmi  accussì  picciutteddu, 
C  'àiu  tanta  forza  riun  ci  cridi  nuddu  ; 
E  vostra  zia  mi  pari  un  viscutteddu, 
0  puru  un  prunu  senza  piricuddu. 
Ca  si  mi  sbota  cca  lu  ciriveddu, 
Mancu  'na  zicchittata  ci  cafuddu  : 
Ma  basta  chi  cu  l'occhi  la  talìu, 
Ca  doppu  vui  diciti  :  —  E  unn'è  ?  Spirìu?  - 

RUSULIA 

Chista  putenza  sovrumana  aviti  ? 
Chi  fussivu  lu  re  di  li  f urzuti  ? 
Ma,  scusati,  dicitimi  cu'  siti,  * 

Sanzuni,  o  lu  giganti  Ferranti? 
Ma  dunqui  ora  finitila  sta  liti  ; 
E  '  megghiu  ca  pinsati  a  la  saluti  : 
Cu  stu  friddu  chi  c'è  'mmenzu  la  via. 
Vi  po'  pigghiari  qualchi  primunia. 


TITIDDU 

Cu  chista  vostra  carità  pilusa, 
Vili  nun  mi  distuggMti  di  sta  'mprisa  ; 
Cu  mia  nun  vali  aff attu  nudda  scusa, 
Picch'àiu  d 'amuri  l'anima  cumprisa. 
Bedda,  'un  f  aciti  cchiù  la  murritusa  ; 
Mustràtivi  cu  mia  duci  e  muddisa. 
Trattànnumi  accussì  chi  nn'accanzati? 
E'  certu  chi  l'armuzza  v'addannati' 

RUSULIA 

Matruzza  mia,  sintìstivu  stu  bottu^? 
Chist'è  me'  zia  chi  scinni  di  lu  lettu« 
Ora  succedi  cca  lu  quarantottu  ; 
Vi  scippirà  lu  cori  di  lu  pettu. 
Comu  vi  chianciu,  poviru  picciottu  ! 
Vi  viu  già  stinnicchiatu  in  catalettu  ! 
Fuitivinni,  e,  senza  fari  vuci, 
Facitivi  lu  signu  di  la  cruci  ! 

TITIDDU 

Bedda,  cu  mia  parrati?  Un  v'àiu  'ntisul 
Nenti  ;  nun  mi  f  aciti  pirsuasu  ; 
Macari  a  costu  di  mòriri  'mpisu, 
Di  cca  a  cent'anni  mancu  mi  mi  scasu. 
Sugnu  darreri  di  sta  porta  misu  : 
Com'idda  nesci  fora,  iu  dintra  trasu. 
Mi  misi  'ntesta  mòriri  pi  vui, 
Videmu  cui  la  vinci  di  li  dui  1 

RUSUUA 

Itivinni^  sinnò  sciogghiu  lu  cani, 
Ca  chiddu,  si  vi  duna  un  muzzicuni, 
Lu  suli  'un  vi  fa  vìdiri  dumani, 
Picchi  di  carni  umana  è  assai  manciuni, 
Iddu  'un  vi  lassa  mancu  l'ossa  sani, 
E  vi  li  mancia  sulu  'ntra  un  vuccuni. 
Va  itivinni  subitu  'ntra  un  bottu; 
Picchi  vuliti  mòriri  picciottu  ? 

TITIDDU 

Siddu  moru  picciottu  a  vui  nun  'mporta  ; 
Picchi  'un  tiniti  chista  porta  aperta! 
Si  nun  vuliti  gràpiri  sta  porta, 
Oca  fora  misu  la  me  morti  è  certa. 
Isun  mi  faciti  ccMù  la  yucca  torta, 
IS[un  mi  tiniti  cchiù  l'armuzza  incerta. 
Ma  siddu  chista  porta  mi  grapiti, 
Un  seculu  campari  mi  faciti 

RUSULIA 

Ma  cca  cui  v'ha  m^annatu,  lu  Virseri? 
Ancora  mi  vuliti  'nzuUintari  ? 
Siddu  nun  vi  e  anelati  lu  p  inseri, 
E  mi  cuntinuati  a  'ncuitari, 
Mannu  a  chiamari  a  li  carrubbineri, 
E  comu  un  latru  vi  f  azzu  arristari  :* 
E  impaririti  sutta  li  manetti, 
A  rispittari  li  picciotti  schetti. 

TITIDDU 

Ma,  bedda  mia,  lassàtiyi  prigari  ; 
CummuTitivi  a  chisti  mei  palori; 
Nun  mi  faciti  tantu  dispirari. 
Si  'ntra  lu  pettu  ci  tiniti  cori. 
L 'amuri  miu  è  cchiù  granni  di  lu  mari, 
E  di  lu  mari  cchiù  teni  tisori  : 
Li  nostri  dui  curuzzi  'ncatinati 
Starannu  allegri  pi  reternitati. 

RUSULIA 

Certu  vui  siti  surdu  e  nun  sintiti 
Si  sempri  sta  canzuna  mi  cantati  ; 
Cu  chisti  sprissioni  chi  diciti, 
L'acqua  'ntra  lu  murtaru  cca  pistati. 
Vurrìa  sapiri  quannu  la  finiti, 
E  chi  l'oricchi  cchiù  nun  mi  stunati. 
Ed  ora  d'ascutarvi  stuffa  sugnu, 
E,  si  parrati,  cuntu  cchiù  'un  vi  dugnu. 

TITIDDU 

Ora  mi  sugnu  pirsuasu  ed  àiu 
Capitu  beni  ca  iu  vi  siddìu  ; 
Un  minutu  dicchiù  cca  nun  ci  staiu, 
E  mi  nni  tornu  a  lu  paisi  miu. 
Però  v'avvertu  ca  nu-ja  mi  nni  vaiu 
Siddu  chista  facciuzza  nun  vi  vìu. 
Iu  mi  nni  vaiu  di  cca  doppu  chi  trasu 
E  la  vuccuzza  amabili  vi  vasu. 

EUSULIA 

Dunqui  cchiù  duru  assai  d'un  mulu  siti? 
Stannu  ddocu  darreri  chi  spirati? 
Vili  'ntra  la  facci  a  mia  nun  mi  piaciti 
Ca  a  vui  biddizzi  'un  vi  nni  su'  tuccati. 
Nn'ànnu  vinutu  milli  belli  ziti 
E  tutti  milli  ràiu  rifiutati. 
E  sia  lu  zitu  beddu  comu  Aduni, 
Nun  tira  braci  a  lu  so  '  cudduruni 

TITIDDU 

Ragiuni  aviti,  bedda,  chistu  è  veru  ; 
Ohimè,  chistu  pi  mia  è  un  vuccuni  amaru  ! 
Viditi  si  cu  vui  sugnu  sincera  ! 
Lu  distinu  cu  mia  fu  troppu  avaru. 
D'arivi  a  vui  pi  mogghi  cchiù  nun  speru; 
Darreri  chista  porta  ora  mi  sparu. 
Vi  pregu  chi  a  lu  sentiri  lu  bottu 
Diciti  almenu  :  —  Poviru  picciottu  !  — 

EUSULIA 

No,  no,  pi  carità,  nun  vi  sparati  ;. 
Pi  carità  nun  vogghiu  chi  muriti. 
Lu  rivòrviri  vostru  scarricati 
Prestu;  'un  sia  cchiù,  finèmula  sta  liti! 
Beddu,  a  lu  stissu  suli  assimigghiati  ; 
A  un  ancileddu  invidia  faciti. 
Assai  biddizzi  chista  facci  nn'àvi, 
Li  viu  di  lu  pirtusu  di  la  chiavi. 


13 

TITIDDU 

No  nun  trimari,  'un  fari  la  scantusa, 
Armi  nun  tengu  mancu  pi  difisa. 
La  mia  fu  'na  travata  spiritusa, 
Giustu  pi  dari  fini  a  sta  cuntisa. 
Fu  bona  a  arriniscìu,  ca,  cu  sta  scusa, 
Lu  to  '  cori  e  lu  miu  fìciru  prisa. 
Ora  grapi  sta  porta,  bedda  mia, 
Ca  mi  vogghiu  spiegari  cu  to  '  zia. 

RUSULIA 

Me  zia  nun  c'è  picchi  morsi  oggi  —  è  —  l'anm 
E  sula  mi  lassò  'ntra  chistu  munnu. 
Muriu  me'  pa',  me'  ma'  e  pura  me'  nannu; 
Tutti  li  me'  parenti  morti  sunnu. 
Perciò  iu  pi  sta  sira  vi  nni  mannu, 
E  chi  nun  pozzu  gràpiri  arrispunnu. 
Ma  sìddu  siti  un  omu  di  principiu, 
Pinsati  ca  si  va  a  lu  municipiu. 
TITIDDU 

E  chistu  è  giustu  Vun  vogghiu  riplicar^ 
Cchiiì  'na  parola  'un  vogghiu  proferirla 
Chisti  to'  sentimenti  àiu  a  lodari; 
Ca  si  'na  donna  onesta  voli  diri. 
E  prima  chi  mi  vaiu  aritirari 
Una  canzuna  ti  farò  sintiri  : 
'Na  canzunedda  sìmplici  e  sincera 
E  ti  la  cantirò  a  la  carrittera. 

(hanta) 

Amuri  è  un  picciutteddu  'nghirriusu. 
Chi  quannu  parrà  voFessiri  'ntisu 
Quann'è  sdignatu  fa  lu  furiusu, 
E  nun  si  scanta  siddu  mori  'mpisu, 
Ma  quannu  po'  si  mustra  rispittusu 
Si  sàzia  e 'un  sguardu  o  e 'un  surrisu: 
AUura  duci  duci  e  graziusu, 
Avi  l'aluzzi  e  porta  in  Paraddisu! 


—    FINE 


Tipi  e  Maccliiette 

LA  FIGGHIA  MMIZZIGGHIATA  (1) 


Lu  patri  cu  la  matri  stannu  attenti, 
Ci  fannu  li  carizzi  tutti  Turi; 
Ci  accattànu  pruvig^ghia,  acqua  d'oduri, 
Aneddi,  spilli,  firmagli  e  pinnenti.  (2) 

Ci  scegghinu  li  megghiu  vistimenti  ; 
Sunnu  per  idda  li  megghiu  sapuri. . . 
Tutti  li  missi  a  l'altari  maggiuri: 
Pari  'na  santa  cu  li  pinitenti. 

Si  senti  caldu,  subitu,  a  l'istanti 
Lu  patri  sveltu  ciuscia  pi  darreri, 
Mentri  la  matri  ciuscia  pi  davanti. 

Crisciuta  d'accussì  certu  sta  figghia, 
Qualcunu  chi  la  voli  pi  mugghieri, 
Sta  beddu  friscu  quannu  si  la  pigghia. 


(1)  vezzeggiata. 

(2)  orecchini 

LU  GAHTJJTTI  DI  OÀMMAKA 


Quannu  si  trova  in  conTersazioni, 
Pi  'na  rumanza  assai  si  fa  prigari  ; 
0  dici:  —  Li  strumenti  nun  su'  boni  — , 
0  è  arrif riddatu,  e  chi  nun  pò  '  cantari. 

A  qualunehi  prighera  iddu  s'opponi  ; 
S 'annaca  comu  varca  'ntra  lu  mari  ; 
Quannu  'un  è  cchiù  prigatu,  si  disponi 
Li  prigheri  di  tutti  a  cuntintari. 

Ed  accumencia  cu:  ''Di  quella  pira", 
''Se  quel  guerriero  io  fossi",  "Ah,  sciliratu", 
"Vieni  sul  mar",  "Ohimè,  povera  Elvira". . . 

Lu  forti  è  chi  lu  ciatu  metta  fora, 
Ma  V 'assicura,  quannu  ha  acccuminciatu. 
Vaddummisci  ed  iddu  canta  ancora! 

LU  MIRCANTI 


Mentri  ti  parrà  fa  'na  gran  centona  : 
Dici  ca  la  so'  robba  'un  ha  l'eguali; 
Ca  la  ritira  di  li  Capitali  : 
Pariggi,  Londra,  Madrid  e  Lisbona. 

Lu  zuccu  di  l'oricchi  ti  lu  stona  ; 
Profunni  gintilizzi  e  madrigali; 
Ti  cunfunni  la  testa  a  signu  tali, 
Ca  ti  cunvinei  e 'avi  robba  bona. 

Ti  dici  ca  lu  prezzu  è  cugnintura  ; 
Ca  quantu  custa  ad  iddu  ti  la  vinni  ; 
E  puru  su'  l'onuri  ti  lu  giura  ! 

T'adduni  doppu,  tuttu  'nzalanutu, 
Quannu  ci  ai  cunsignatu  già  li  nninni, 
Ca  li  cliiàcchiari  suli  t 'ha  vinnutu  ! 

LU  MUZZUNARU 


Gira  li  strati,  e  mentri  chi  camina. 
Ci  vannu  Tocchi  comu  un  lucirtuni; 
E  nun  appena  scorgi  In  mnzznni, 
Lu  pigghia  e  'nfila  ^ntra  la  pittnrina. 

Si  vidi  a  un  fnmatnri  s'avvicina, 
E  si  ci  metti  comu  un  spiranzuni  : 
E  finn  a  quannu  è  Turtimu  sucuni, 
A  staricci  prisenti  dda  s'ostina. 

Pisi  e  misuri  nun  nni  paga  mai, 
Ca  di  li  tassi  è  libiru  e  sicuru; 
Ma  nun  è  affattu  esenti  di  li  guai  : 

Picchi  pi  guadagnàrisi  lu  pani, 
A  li  voti  ci  capita  a  lu  scuru 
Pigghiari  chiddi  cosi  di  li  cani  ! 

E'  un  giornale  che  da  VENTISEI  ANNI  gode  la 
benevolenza  dei  lettori  italiani  di  tutti  gli  Stati 
deirUnione. 

Durante  la  sua  non  breve  vita  ha  avuto  fra  i  re- 
dattori e  collaboratori  le  penne  più  apprezzate  del 
giornalismo  italo-americano. 

Contiene  in  ogni  numero:  un  articolo  di  fondo 
intomo  alle  più  importanti  questioni  del  momen- 
to; numerose  rubriche  di  varietà;  novelle  origina- 
li;  bozzetti  e  poesie  dialettali;  cronache  d'arte;  la 
pagina  delle  signore;  una  puntata  d'un  romanzo 
inedito,  ecc. 

Ogni  lettore  trova  nella  ** Follia  di  New  York'' 
interesse,  istruzione  e  diletto. 

L'abbonamento  annuo  alla  ** Follia  di  New 
York",  costa  $2.50.  Inviare  money  orders  e  lettere 
registrate  a 

